יחד 24/7 גליל

כללים ליצירת הסרטים החלים על כל הקבוצות המתמודדות

1. זמנים

* הצוותים יוזנקו ביום ב' 6.10 בשעה 13.00 ויסיימו את שלב התחקיר התסריט וצילומי הסרט עד השעה 13.00 ביום ג' 7.10.
* הצוותים יערכו את הסרטים במשך שבעה ימי עבודה נוספים וימסרו אותם לידי מפיקי התחרות ביום 20.10 לא יאוחר מהשעה 12.00 בצהרים במקום שיפורסם בהמשך.
* רק סרטים שהוגשו במועד יכללו בתחרות. סרטים שיוגשו באיחור (עד חצות) יוקרנו בפני קהל אך לא יכללו בתחרות.

1. כל עשייה יצירתית הכוללת אך לא מוגבלת ברשימה הבאה תתרחש במסגרת 24 שעות התחרות:

* תחקיר לפי הנחיות
* בחירת דמויות וקו סיפורי
* כתיבת תסריט
* בחירת לוקיישנים
* צילום

1. כל עשיה יצירתית הכוללת אך לא מוגבלת ברשימה הבאה תתרחש במסגרת שבעה ימי עריכה:

עריכת הסרט

עיצוב פסקול

שילוב ארכיונים (בכפוף למגבלות סעיף ה' )

1. העשיה המותרת לפני מועד התחרות:

* ארגון צוות הפקה
* הכנת ציוד.

1. כל החומר לסרט יצולם במסגרת התחרות

* אין להשתמש בחומרי גלם מוכנים מראש. ניתן להשתמש בחומרי ארכיון פרטיים של המרואיינים ו/או תמונות סטילס של המרואיינים. יחד עם זאת אין לערוך ברצף סטילס שצולמו לפני ההזנקה כך שתיווצר אשליה של תנועה.
* אנימציה ואפקטים מיוחדים מותרים ובלבד שנוצרו במהלך שבעת ימי העריכה שהוקצו לפרוייקט.

1. הצוותים יזכו לליווי ויעוץ מקצועי של צלם, ומקליט, אנשי תוכן ותמיכה טכנית. המלווים ישהו בעיר שבה נערך הפרוייקט בזמן ובמקום שיוגדרו ויפורסמו לצוותים.
2. על כל קבוצה מתמודדת לשלוח נציג לאירוע ההזנקה.

באירוע ההזנקה יוגרלו "רמזים" – רמזים אלו יובילו את הקבוצה לסיפורים ולדמויות שיכללו בסרט.

1. על כל משתתפי הפרוייקט להיות מתנדבים. אין להעסיק בשכר איש צוות כגון צלם, מקליט, או עורך.
2. ב-24 שעות הצילומים הצוות חייב לכלול במאי, צלם ומקליט. לשיקולו של הצוות אם להוסיף לצוות עורך או מפיק. מספר אנשי הצוות ביממת הצילומים לא יעלה על ארבעה.
3. יוגדר ציוד מינימלי שבו מותר לצוות להשתמש, הצוות לא יוכל להשתמש ביותר משתי מצלמות.
4. כל אחד מהסרטים חייב לכלול שוט אחד לפחות עם איפיון מזהה של העיר שבה נערכת התחרות (בניין, אנדרטה, אתר, שלט).
5. זכויות יוצרים ורליסים:

* במשך ששת החודשים הראשונים מסיום התחרות תשמר למפיקי ושותפי הפרוייקט זכות להקרין ולשדר את הסרטים ככל שימצאו לנכון ובכל פלטפורמה שיבחרו (לרבות בתי קולנוע, טלוויזיה, אינטרנט, סלולר). לאחר שישה חודשים יחזרו הזכויות לידי יוצרי הסרטים. תישמר זכות למפיקים ליזום הקרנת ושידור הסרטים שנוצרו במסגרת הפרוייקט גם לאחר שישה חודשים, בכל פלטפורמה שיבחרו ולפי ראות עיניהם ובלבד שהקרנות ושידורים אלו יהיו ללא כוונות רווח. היוצרים לא יקבלו תשלום על הקרנות אלו.
* והיה ויוצרי הסרטים יבקשו להקרין את הסרטים באירועים ובהזדמנויות שיזמו מטעמם, גם בששת החודשים הראשונים, יהיה עליהם לקבל אישור בכתב ממפיקי התחרות.
* אין להקרין את הסרטים בשום מקום לפני הקרנת הבכורה שתיערך ביום ובשעה שיפורסמו על ידי מפיקי הפרוייקט.
* ניתן לשלב בסרטים שיופקו מוזיקה מקורית, אך בשל מורכבות המשימה יתאפשר שימוש במוזיקה שהוקלטה לפני מועד התחרות ובלבד שיהיו לקבוצה זכויות שימוש בה ובכל מוזיקה אחרת שמשמשת בסרט. יש לספק רליס עבור כל מוזיקה בה נעשה שימוש בסרט (הדבר אמור גם לגבי שימוש במנגינה עם מילים אחרות, או פרודיה על שיר ידוע).
* יש לספק רליס לחומרי ארכיון הרלוונטיים לסרט שהושגו על ידי הצוות במסגרת התחרות.
* באחריות הקבוצה להחתים כל אחד ואחת מהדמויות המצולמות ומרואיינות לסרט על רליסים שיסופקו לה על ידי המפיקים.
* כל הרליסים ימסרו לידי מפיקי הפרוייקט יחד עם הסרט המוגמר. לא נוכל להקרין סרט ללא הרליסים המבוקשים.

1. אורכו של הסרט המוגמר יהיה לכל היותר 7 דקות, לא כולל קרדיטים בסוף הסרט, וקרדיטי חסויות בתחילת הסרט.
2. קרדיטים: הסרט המוגמר יתחיל ב:

* חמש שניות בלאק
* שקופית פשוטה עם שם קבוצה, שם סרט, שם העיר ותאריך.
* אנימציה של לוגו הפרוייקט (ההפקה תספק קטע זה).
* שתי שניות בלאק
* קרדיטים פותחים נחשבים לחלק מהסרט. אם בחרתם להכליל אותם בתוך שבע הדקות של הסרט הם צריכים לכלול גם את שם הפרוייקט: הקבוצה מציגה פרוייקט של יחד 24/7 גליל ושם הסרט או: יחד 24/7 גליל ושם הסרט שלכם.

1. הסרט המוגמר יסתיים ב

* שמות אנשי הצוות
* שמות הדמויות והמרואיינים בסרט לפי סדר הופעתם
* התודות מטעם היוצרים בסוף הסרט לא ימשכו יותר מ-30 שניות.
* בסיומו של הרולר יופיעו תודות ולוגואים מטעם ההפקה. בכל הקרנה של הסרט מחוץ לתחרות יש לצרף חלק זה לרולר.

1. פורמטים וציוד

* רשימת ציוד מינימלית תימסר לכל צוות לאחר ההרשמה ובסמוך לתחרות.
* מידע על פורמטים ימסר לכל אחד מהצוותים בסמוך לתחרות.
* הגירסה הסופית תימסר כקובץ קוויקטיים, או דיוידי שעובד, או דיסק און קי.

המלצות הגשה:

* להגיש בשני עותקים על שתי מדיות שונות
* לשמור על לוולים של סאונד לאורך הסרט
* אם הסרט שלכם חשוך הוא עלול להיות חשוך יותר בהקרנה. שימו לב.
* כל חומר שיוגש לתחרות לא יוחזר לידי המגישים.

1. ראש הקבוצה יחתום על הצהרת יושר שתוגש יחד עם הסרט המוגמר. הטופס יאשר היצמדות לכל כללי התחרות.
2. תוכן הסרט יהיה מקורי ולא יפר זכויות של גורם אחר. תוכן הסרט באחריות הקבוצה המתמודדת ולשיקול דעתה בלבד. יחד עם זה מפיקי התחרות שומרים לעצמם את הזכות שלא להקרין את הסרט אם הוא כולל תוכן מיני פורנוגרפי, או עובר על חוקי מדינת ישראל בנושא לשון הרע, השמצה, פגיעה בכבוד האדם.
3. הסרטים צריכים לעמוד בכל התנאים שלעיל על מנת שיכללו בתחרות. לשותפי הפרוייקט שמורה הזכות לפסול סרטים שלפי שיקול דעתם הבלעדי, לא עמדו בכללים, או נמצאו בלתי ראויים.
4. פרסים:

* הסרטים יעמדו לשיפוט שלושה שופטים בלתי תלויים ומתוכם יבחרו שלושה סרטים. לסרטים הזוכים יוענקו פרסים – פרס ראשון, שני ושלישי.
* מתוך כלל הסרטים שיוגשו יבחרו שלושה עד חמישה סרטים על פי שיקול דעתם הבלעדי של שותפי הפרוייקט. סרטים אלו יעלו לקבוצת פייסבוק ולאתרים של שותפי הפרוייקט ויעמדו לשיפוט הקהל ולפרס חביב הקהל.

1. שותפי הפרוייקט שומרים לעצמם את הזכות לשנות ולהוסיף כללים לפני תחילת התחרות.